Date: 1390
Issuing place: Kaunissaare
Country: Viro
Language: latina
Document type: Keskushallinto, Asiakirjat

In nomine Dominj amen. Anno a natiuitate¹ Ei[u]sdem mºcccºxcº,² jndiccione xiij, xxix³ die mensis Julij, pontificatus sanctissimi in Christo patris et dominj nostri, dominj Bonifacij, diuina prouidencia pape ix,⁴ anno primo, hora 3:arum uel quasi, jn capella curie Caunissar, loci habitacionis episcopi Reualiensis, coram reuerendo patre et domino, domino Iohanne, [episcopo] Reualiensi,⁵ et Henrico Langhen,⁶ decano eiusdem ecclesie, constitutus in mej notarij publicj et testium infrascriptorum presencia religiosus vir, fratres (ͻ: -ter) Iohannes, prior monasterij in Pades, Cisterciensis ordinis, Reualiensis dyocesis, nomine dicti monasterij sui et conuentus quandam litteram patentem, sanam et integram nec in aliqua suj parte suspectam, sed omni prorsus vicio et suspicione carentem, tribus⁷ sigillis, in filis sericis rubei blancique coloris impendentibus, sigillatam, in medium produxit eamque transsumj et publicari et in publicam formam redegi (ͻ: -igi) ipsorumque reuerendi patris et dominj, dominj⁸ Iohannis episcopi, ac Henrici decanj sigillorum munimine roborari humiliter supplicauit; vnde prefatj reuerendus pater ac decanus, huiusmodi peticionibus tanquam [iustis] et racionabilibus fauorabiliter annuentes,⁹ memoratam litteram, de manibus jam dicti prioris reuerenter recepta[m], eaque primitus visa et inspecta ac diligenter perlecta atque mature recensita, michi notario publico infrascripto transsumendam, publicandam¹⁰ et in publicam formam redigendam¹¹ tradiderunt et assignauerunt, mandantesque nichilominus et volentes atque tenore presencium decernentes, vt huiusmodi transsumpto (ͻ: tum) deinceps in omnibus et per omnia, tam in iudicio quam extra et vbique locorum, vbi ipsum [pro]duci, ostendi aut legi contigerit, firmiter stetur, et ej plena fides adhibeatur, sicuti littere originali memorate; quibus omnibus et singulis idem reuerendus pater et decanus predicti auctoritatem suam interposuerunt pariter et decretum,¹² volentes eciam atque mandantes, presens transsumptum, ad maiorem rej geste certitudinem atque noticiam pleniorem, suis sigillis sigillari.¹³ Primum sigillum de prefatis erat rotundum et de alba cera. Ex vna eius parte ymago quasi regis, in solio maiestatis¹⁴ residentis; in dextera manv pomum et in sinistra sceptrvm et circa sceptrvm quasi in eadem altitudine a latere clipeum¹⁵ habebat, in quo quasi forma leonis continebatur; in circumferencia vero hee littere: Sigillum Magni Dei gracia sweuorum gothorum et Noruegie regis. Ex alia vero parte eiusdem sigillj clipeus, in cuius medio forma leonis apparebat; in circumferencia post crvcem hee littere: Clipeus¹⁶ Magni Dei gracia sweuorum gothorumque regis illustrissimj. Secundum sigillum erat oblongum et ex vna parte de alba cera et ex alia de viridi, jn cuius medio ymago quasi episcopi infulatj, manum dexteram erectam quasi ad benedicendum et in sinistra manv baculum pastoralem habentis, apparebat, et in circumferencia hee littere: Scz¹⁷ (ͻ: sigillum) Hemmingi Dei gracia episcopi Aboensis. 3:m sigillum eciam erat rotundum, de alba cera ex vna parte et ex alia parte¹⁸ de rubea, jn cuius medio infra cymborium¹⁹ quasi ymago beate virginis in solio sedentis, puerum in gremio continentis, iuxta quam ymaginem ex opposito ymago episcopi infulatj in genibus sedentis et baculum pastoralem complosis manibus tenentis, et infra illas ymagines alie sex ymagines quasi hominum et complosis manibus in genibus sedentes apparebant,²⁰ et in circumferencia hee littere: Sigillum capitulj ecclesie Aboensis; cuius vero tenor sequitur in hec verba: Omnibus presens scriptum cernentibus Magnus, Dei gracia (etc. Se n. 139). Qua littera sic, vt premittitur, presentata et recepta, et auctoritate et decreto interpositis, predictus dominus prior requisiuit me notarium publicum infrascriptum, vt super premissis omnibus et singulis conficerem vnum uel plura instrvmentum uel instrvmenta. Acta sunt hec anno, jndiccione, die, mense, hora, loco, pontificatu quibus supra, presentibus discretis ac honestis viris, domino Nicolao Stekeborgh,²² perpetuo vicario in ecclesia Reualiensi, Nicolao Ellener,²³ Reualiensi, Nicolao Straseborgh, Camynensi,²⁴ et Olao Zegghestake,²⁵ Aboensis dyocesis laycis testibus ad premissa vocatis specialiter et rogatis. Et ego Nicolaus Platonis, clericus²⁶ Othoniensis dyocesis, publicus imperiali²⁷ auctoritate notarius, huiusmodi littere exhibicioni, peticioni et recepcioni necnon auctoritatis et decretj reuerendj patris et dominj, dominj Iohannis, episcopi Reualiensis, ac decanj prescriptorum²⁸ interpo[si]cioni omnibusque aliis et singulis prescriptis vna cum prenominatis testibus presens interfuj, eaque de mandato dictorum reuerendj patris, dominj Johannis episcopi, et decanj et ad requisicionem religiosi viri, dominj prioris de Pades predicti, fideliter conscripsi, nichil addens uel minuens, quod sensum mutet²⁹ vel intentum variet³⁰ quoquomodo, et, facta diligentj auscultacione originalis et³¹ transsumpti, ea per omnia concordare inuenj; jdeo presens publicum instrvmentum exinde confecj,³² quod signo et nomine meis solitis et conswetis vna cum appensis sigillorum prefatorum reuerendj patris dominj Johannis episcopi et decanj signauj in testimonium omnium premissorum rogatus et requisitus.³³